CELEX: 62017TN0675
Language: mt
Date: 2017-09-29 00:00:00
Title: Kawża T-675/17: Rikors ippreżentat fid-29 ta’ Settembru 2017 – Aplicacions de Servei Monsan et vs SRB

11.12.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 424/47
            
         Rikors ippreżentat fid-29 ta’ Settembru 2017 – Aplicacions de Servei Monsan et vs SRB
   (Kawża T-675/17)
   (2017/C 424/69)
   Lingwa tal-kawża: l-Ispanjol
   
      Partijiet
   
   
      Rikorrenti: Aplicacions de Servei Monsan, SLU (Mollet del Vallés, Spanja), u 79 rikorrent ieħor (rappreżentanti: M. Romero Rey u I. Salama Salama, avukati)
   
      Konvenut: Il-Bord Uniku ta’ Riżoluzjoni
   
      Talbiet
   
   
               —
            
            
               tannulla d-Deċiżjoni tal-Bord Uniku ta’ Riżoluzzjoni SRB/EES/2017/08 tas-7 ta’ Ġunju 2017 li permezz tagħha ġie deċiż li tiġi adottata riżoluzzjoni fir-rigward ta’ Banco Popular Español, SA, fuq il-bażi tal-Artikolu 263 TFUE;
            
         
               —
            
            
               tikkundanna lill-Bord Uniku ta’ Riżoluzzjoni sabiex jikkumpensa lir-rikorrenti għad-danni sostnuti, skont it-tieni paragrafu tal-Artikolu 340 TFUE u l-Artikolu 41(3) tal-Karta tad-Drittijiet Fundamentali tal-Unjoni Ewropea, f’dawn l-ammonti:
               
                           i.
                        
                        
                           Azzjonisti: il-valur patrimonjali nett ta’ kull azzjoni tal-Banco Popular, li ser ikun ikkwantifikat bi preċiżjoni permezz ta’ estensjoni tar-rapport tal-espert tagħna, li huwa mehmuż bħala l-Anness A.5, meta nirċievu l-evalwazzjonijiet provviżorji u finali mwettqa minn “esperti indipendenti” kif meħtieġ mill-Artikolu 20 tar-Regolament tal-UE 806/2014 (konklużjonijiet tar-rapport tal-espert, Anness A.5.1, paġna 106);
                        
                     
                           ii.
                        
                        
                           Detenturi ta’ strumenti azzjonarji ta’ livell 1: l-ammont li jikkorrispondi mal-valur nominali tal-bonds, aġġornat fid-data tar-riżoluzzjoni, flimkien mal-interessi moratorji dovuti minn din id-data sal-mument li fih isir ir-rimbors korrispondenti (rapport tal-espert, Anness A.5.2, paġna 105);
                        
                     
                           iii.
                        
                        
                           Detenturi ta’ strumenti azzjonarji ta’ livell 2: l-ammont li jikkorrispondi mal-valur nominali tal-bonds, aġġornat fid-data tar-riżoluzzjoni, flimkien mal-interessi korrispondenti dovuti minn din id-data sal-mument li fih isir ir-rimbors korrispondenti (rapport tal-espert, Anness A.5-3, paġna 12);
                        
                     
         
               —
            
            
               tikkundanna lill-Bord Uniku ta’ Riżoluzzjoni għall-ispejjeż tal-kawża, skont id-dispożizzjonijiet tal-Artikoli 133 u 134 tar-Regoli tal-Proċedura tal-Qorti Ġenerali.
            
         
      Motivi u argumenti prinċipali
   
   Il-motivi u l-argumenti prinċipali huma simili għal dawk invokati fil-Kawżi T-478/17, Mutualidad de la Abogacía u Hermandad Nacional de Arquitectos Superiores y Químicos vs Il-Bord Uniku ta’ Riżoluzzjoni, T-481/17, Fundación Tatiana Pérez de Guzmán y Bueno u SFL vs Il-Bord Uniku ta’ Riżoluzzjoni, T-482/17, Comercial Vascongada Recalde vs Il-Kummissjoni u Il-Bord Uniku ta’ Riżoluzzjoni, T-483/17, García Suárez et vs Il-Kummissjoni u Il-Bord Uniku ta’ Riżoluzzjoni, T-484/17, Fidesban et vs Il-Bord Uniku ta’ Riżoluzzjoni, T-497/17, Sánchez del Valle u Calatrava Real State 2015 vs Il-Kummissjoni u Il-Bord Uniku ta’ Riżoluzzjoni, u T-498/17, Pablo Álvarez de Linera Granda vs Il-Kummissjoni u Il-Bord Uniku ta’ Riżoluzzjoni.